Viktor Koern

Viktor-Johannes Koern VR II/3 (23. mai 1892 Puurmani vald, Liivimaa kubermang – 19. juuli 1941 Audru vald) oli Eesti sõjaväelane (kolonel).

Elulugu
Eesti Vabadussõjas
Viktor Koern võitles Vabadussõjas Rakveres formeeritud 5. Jalaväepolgu 4. roodu ülemana. Osales Viru rindel rasketes 1918. aasta kaitselahingutes Rägaveres ja Vetlas (Kehra). 

Võttis osa Tapa, Rakvere, Pagari (Jõhvi), Vaivara, Narva vabastamisest 1919. aasta algul. Pärast Narva vabastamist saadeti Lõunarindele, kus võitles Petseri, Irboska, Pihkva ja Porhovi lahingutes 1919. aastal.

Eesti Vabariigis
1920. aasta veebruaris teenis ta kapteni auastmes 5. jalaväepolgus. 

Õppis aastatel 1921–1922 alalisväe ohvitseride kursustel ja 1927–1930 Kõrgemas Sõjakoolis. 

Aastatel 1934–1936 oli V. Koern 5. Üksiku Jalaväepataljoni ülemhttp://www.ra.ee/dgs/browser.php?tid=68&iid=110700242455&img=era0031_005_0000370_00009_t.jpg&tbn=1&pgn=1&prc=30&ctr=0&dgr=0&lst=2&hash=fbc17c9ee7af10b22ca8512bb8040a9a; 1936–1939 1. Jalaväerügemendi ülem ja 1939–1940 Narva Sõjaväeringkonna ülem.

Kolonel Koern oli sõjaväelaste ühingu "5. Rakvere jalaväe polk" juhatuse liige,

Teise maailmasõja aegses okupeeritud Eestis
Pärast Eesti Vabariigi okupeerimist ja annekteerimist lahkus kolonel Koern sõjaväest ja asus elama Pärnusse.

1941. aasta Suvesõjas oli ta Pärnu Omakaitse ülem, kõrgeima kohalviibiva Eesti ohvitserina oli ta 1941. aastal Pärnu omakaitse esimene ülem ja Vabariigi Valitsuse volinik Pärnu linnas ja Pärnumaal.

19. juulil teatas Saksa sõjaväekomandant talle, et rahvusvahelise sõjaõiguse järgi Lõuna-Eestis kuulub kõrgem tsiviilvõim ainuüksi Wehrmachtile, aga mitte muule kõrgemale võimule – olgu siis sõbraliku rahva valitsusele või selle volinikuleAudru lahing: miks langes kolonel Koern?, parnu.postimees.ee, 2. aprill 2009.

Viktor Koern langes Lõuna-Pärnumaal 19. juulil 1941. aastal Audru lahingus.

Mälestuse jäädvustamine
Mälestuskivi Audru lahinguväljal (avatud 19. juulil 1993)
1942 nimetati Possieti tänav Pärnus ümber kolonel Viktor Koerni tänavaks.

Tunnustus
Vabadusristi II liigi 3. järk (21. veebruaril 1920)
Kotkaristi III klassi teenetemärk (20. veebruaril 1935)

Viited

Välislingid
Ohvitserida andmekogu

Kategooria:Eesti kolonelid
Kategooria:Eesti sõjaväeringkondade ülemad
Kategooria:1. Jalaväerügemendi ülemad
Kategooria:5. Üksiku Jalaväepataljoni ülemad
Kategooria:7. Jalaväerügemendi koosseis
Kategooria:Seltskondlike komiteede poliitikud
Kategooria:Vabadusristi II liigi 3. järgu kavalerid
Kategooria:Kotkaristi III klassi teenetemärgi kavalerid
Kategooria:Vabadussõja veteranid
Kategooria:Eesti metsavennad
Kategooria:Pärnu Alevi kalmistule maetud
Kategooria:Sündinud 1892
Kategooria:Surnud 1941